als_Latn dik_Latn sag_Latn
Vllaznia synon fitoren, ja formacioni përballë Tiranës
Seancën e fundit stërvitore përpara ndeshjes me Tiranën, ka preferuar ta zhvillojë në “Loro Boriçi”.
Aty ku do të luhet ndeshja vendimtare e këtij sezoni futbollistik, e ku do të përcaktohet fati i Vllaznisë dhe Tiranës për mbijetesen në superligë, Armando Cungu testoi për herë të fundit përpara kësaj sfide, anën taktike e psikologjike të lojtareve që ka në dispozicion.
Skema e aplikuar në fushe, përballë një formacioni me jo pak mungesa, synon që Vllaznisë t’i japë fitoren e shumë kërkuar për të vijuar qëndrimin në elitën e futbollit. Atmosfera në ekip është pozitive dhe në fushë do të kërkohet të merret më e mira.
Alsid Tafili i cili në derbin klasik te superligës, do të mbajë shiritin e kapitenit thotë se Tiranën nuk e kanë frikë, pasi presionin më të madh e kanë kryeqytetasit. Tek Vllaznia do të jepet maksimumi për marrjen e pikëve.
Shkodranët zhvilluan një përgatitje 3 ditore në Ulqin, për t’u kthyer vetëm një ditë përpara në vendlindje, ku të shtunën në orën 17.00 në “Loro Boriçi” presin Tiranën. Formacioni i Vllaznise do te jete: Selimaj ne porte, Gocaj – Pjeshka – Gurishta e Muleno ne mbrojtje, Tafili – Bardulla e Krymi ne Mesfushe dhe Çinari – Kalaja dhe Hebaj ne sulm.
/oranews.tv/
als_Latn als_Latn als_Latn als_Latn als_Latn als_Latn ind_Latn